als_Latn dik_Latn sag_Latn
PDK do të provojë ose të bojkotojë fillimin e seancës, ose të keqpërdorë të drejtën e kryesimit të seancës për ta mbyllur seancën që në fillim të punimeve më 12 shtator.
Bota press 9 shtator
Pas marrrëveshjes së Bllokut LDK—AAK-Nisma me Vetëvendosjen dhe arritja e shifrës prej 63 deputetëve të kësaj shumice parlamentare, Partisë Demokratike të Kosovës nuk i ka mbetur zgjidhje tjetër përveç mundësisë së bojkotimit të seancës së 12 shtatorit, përkatësisht shtyrjes së seancës deri në një kohë të pacaktuar.
Kështu, në qoftëse edhe të gjitha partitë minoritare bëhen bashkë me PDK-së, gjë që nuk është e mundshme, përsëri PDK-ja dhe gjithë deputetët minoritarë përbëjnë 57 deputetë gjë që e bën të pamundshmë zgjedhjen e Arsim Bajramit për kryetar të Kuvendit.
Në një situatë të tillë PDK, do të përdorë Flora Brovinën si “marionetë” për të mos e filluar seancën për faktin se sipas aktvendimit të Gjykatës Kushtetuese, kryesuesja e Kuvendit është ajo që duhet ta hapë dhe ta mbyll seancën dhe se Kuvendi duhet të vazhdojë seancën prej pikës së 3-të të rendit të ditës, zgjedhja e kryetarit dhe e kryesisë së Kuvendit të Kosovës.
Mundësinë e bojkotimit apo të mbylljes së seancës që në fillim të punimeve e ka paralajmëruar në një intervistë për “Koha ditore” vetë kryesuesja Flora Borvina. Ajo ka thënë se “Do ta mbyll prapë seancën, nuk do të lejoj që Blloku LDK-AAK- Nisma të propozojë Mustafën për kryetar të Kuvendit të Kosovës.
Ndërkaq mundësinë e bojkotimi të seancës që në fillim e ka lënë si mundësi një zyrtar i PDK-së dhe ish deputet i kësaj partie.
“Bojkotimi i seancës është e drejtë e veprimit parlamentar” i ka thënë Bota press-it një zyrtar i PDK-së i cili nuk është deputet i kësaj partie në Kuvendin e Kosovës, por që ka qenë kandidat për të qenë përsëri pjesë e Kuvendit të Kosovës.
Në një situatë të tillë, pra të bojkotit të fillimit të seancës së apo edhe të mbylljes së kësaj seance nga kryesuesja Flora Brovina para se Blloku LDK AAK Nisma e Vetëvendosje të propozojnë kandidatin për kryetar të Kuvendit, do të përfitonte në kohë PDK-ja dhe do të vinte në lëvizje Presidenten e vendit, por jo edhe vazhdimin e seancës nga shumica parlamentare LDK- AAK – Nisma dhe Vetëvendosje, sepse kjo do të përbënte shkelje të Kushtetutës në bazë të aktvendimit të saj të 25 gushtit.
Në ndërkohë duke e parë (pafuqinë) e vendosje së presidentes së vendit, atëherë gjithçka që do të përfitojë PDK-ja është mundësia që të ruajë edhe për disa ditë pushtetin dhe rehatimi i militantëve politikë nëpër institucione në vend dhe në diplomaci.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn